stanford-oval/wikipedia huggingface dataset:
Tf–idf
שימושים

word embedding: הצמדת ערך מספרי למונחים מילוליים, כפי שמתאפשר באמצעות שימוש במדד tf-idf מאפשרת דרך פשוטה ונוחה לייצג מונחים מילוליים באמצעות וקטור. המרה זו, אשר קרויה גם word embedding, מאפשרת הפעלת מניפולציות מתמטיות על מונחים מילוליים, ומהווה את הבסיס לתחום של עיבוד שפה טבעית. במקרה בו משתמשים במדד tf-idf לword embedding, מילים שונות בעלות מרכזיות דומה בתוך כל מסמך יהיו קרובות זו לזו מבחינת ייצוגם המתמטי.
זיהוי מילות עצירה: מילים אשר מופיעות בכל המסמכים בניתוח מתאפיינות במדד idf=0, וכאלה אשר מופיעות ברובם מתאפיינות במדד idf קרוב יחסית לאפס. לפיכך, סינון מילים בעלות מדדי idf או tf-idf נמוכים יחסית מאפשרות לנפות מילים נפוצות, כמו "אֶת" "הוא" "אשר". מילים אלו לרוב אינן מכילות מידע משמעותי,  ונהוג לכנותם בעגה של למידת מכונה "מילות עצירה". כתהליך קדם-עיבודי Pre-processing בעיבוד שפה טבעית נהוג להסיר מילות עצירה, מאחר שהן עלולות לשבש ביצועי מודלים לניתוח שפה טבעית.
ראו גם

כריית טקסט
הערות שוליים

↑  Rajaraman, A.; Ullman, J.D. (2011). "Data Mining" (PDF). Mining of Massive Datasets. pp. 1–17. doi:10.1017/CBO9781139058452.002. ISBN 978-1-139-05845-2.
| בינה מלאכותית |
| --- | --- | --- |
| כללי | מבחן טיורינג • היסטוריה של הבינה המלאכותית • ציר הזמן של בינה מלאכותית • התקדמות הבינה המלאכותית • אוריינות AI • סוכן תבוני • AI-שלמות מערכת מומחה • אסדרת בינה מלאכותית (בישראל) • בינה מלאכותית צרה • בינה חישובית • הסברתיות בינה מלאכותית • הפרדוקס של מורבק • סוכן תבוני • אתיקה של בינה מלאכותית |  |
| תחומים | עיבוד שפה טבעית • ראייה ממוחשבת • בינה מלאכותית יוצרת • אומנות בינה מלאכותית • בינה מלאכותית כללית (AGI) |  |
| סוגי למידת מכונה | מערכת לומדת • למידה מונחית • למידה בלתי מונחית • למידה עמוקה • למידת חיזוק • סיווג בייסיאני נאיבי • רשת בייסיאנית |  |
| אלגוריתמי למידת מכונה קלאסית | פרספטרון • עץ החלטה • מכונת וקטורים תומכים • Bag of words • אלגוריתם k-מרכזים • אלגוריתם מיקסום התוחלת • הורדת ממד • אלגוריתם שכן קרוב • יער אקראי  • Q-learning •‏ T-SNE •‏ Tf–idf • חיזוק גרדיאנט |  |
| למידה עמוקה | רשת עצבית מלאכותית • רשת זרימה קדימה • רשת עצבית רקורסיבית • פונקציית אקטיבציה • טרנספורמר • Attention •‏ GAN |  |
| עיבוד שפה טבעית | מודל שפה • שיכון מילים (אנ') • בלשנות חישובית • תרגום מכונה • חילוץ מידע (אנ') • ניתוח סנטימנט • זיהוי חלקי דיבר (אנ') • מערכת זיהוי דיבור • זיהוי ישויות • כריית טקסט • תיוג תפקידים סמנטי • Word2vec • מודל שפה גדול • GPT •‏ BERT (אנ') • מודל Bag-of-words (אנ') • יצירת טקסט בשפה טבעית (אנ') • מילת עצירה • ניתוח מחרוזות • Stemming (אנ') • למטיזציה (אנ') |  |
| יישומים לבינה מלאכותית (אנ') | צ'אטבוט • זיהוי דובר • זיהוי עצמים • זיהוי תבניות • עוזר וירטואלי • זיהוי תווים אופטי • מחולל תמונות • הזיות |  |
| מערכות בינה מלאכותית | אלייזה • ChatGPT •‏ DALL-E •‏ Midjourney •‏ Gemini • קלוד •‏ Perplexity •‏ SearchGPT •‏ GitHub Copilot • דיפ־פייק • סירי • Google Assistant • אמזון אלכסה • מיקרוסופט קופיילוט |  |
| סוגיות בטיחות בינה מלאכותית (אנ') | סכנה קיומית מבינה מלאכותית כללית • בינה מלאכותית חזקה • יישור בינה מלאכותית (אנ') • בקרת יכולות בינה מלאכותית (אנ') • בינה מלאכותית ידידותית (אנ') • התכנסות אינסטרומנטלית (אנ') • סינגולריות טכנולוגית • השתלטות הבינה המלאכותית |  |
| ספריות בשימוש נרחב | TensorFlow •‏ PyTorch •‏ Torch •‏ Hugging Face •‏ Keras •‏ spaCy (אנ') •‏ Caffe |  |
לקטגוריית הבינה המלאכותית
What Lovers Do

"What Lovers Do" הוא שיר של הלהקה האמריקאית מארון 5 בהשתתפות הזמרת האמריקאית סיזה. השיר יצא לאור ב-30 באוגוסט 2017, כסינגל השלישי מתוך אלבום האולפן השישי של הלהקה, Red Pill Blues. השיר מכיל אינטרפולציה מתוך השיר "Sexual" של נייקד בהשתתפות דיו מ-2016.
רקע והוצאה

לאחר סיבוב הופעות לתמיכה באלבום האולפן החמישי V מ-2014, מארון 5 החלו לכתוב ולהקליט את אלבום האולפן השישי שלהם. ב-12 באוקטובר 2016, הלהקה הוציאה את סינגל ההאוס הטרופי "Don't Wanna Know" בהשתתפות הראפר האמריקאי קנדריק לאמאר. סינגל נוסף, בשם "Cold", בהשתתפות הראפר האמריקאי פיוצ'ר יצא לאור ב-14 בפברואר 2017. שני השירים הופיעו מאוחר יותר במהדורת הדלוקס והמהדורה היפנית של Red Pill Blues. באוגוסט 2017, קליפים וסנאפצ'טים של הסולן אדם לוין חשף כי הלהקה הקליטה וידאו קליפ ל-"What Lovers Do" עם סיזה.
ב-26 באוגוסט 2017, השם "What Lovers Do" ועטיפת הסינגל נחשפו באתר Genius. הלהקה מאוחר יותר הכריזה על תאריך צאתו של הסינגל.
הצלחה מסחרית

בארצות הברית, השיר הגיע למקום התשיעי במצעד הבילבורד הוט 100, והפך לשיר ה-13 של מארון 5 והראשון של סיזה בעשירייה הפותחת. עד ספטמבר 2017, השיר מכר 116,000 עותקים בארצות הברית לפי Nilsen SoundScan; מאוחר יותר, הוסמך כפלטינה כפולה על ידי איגוד תעשיית ההקלטות האמריקאי. השיר הגיע למקום השביעי במצעד הסינגלים האוסטרלי, והפך לשיר העשירי של הלהקה באוסטרליה שהגיע לעשירייה הפותחת.
וידאו קליפ

הווידאו קליפ של השיר פורסם ב-Vevo ב-28 בספטמבר 2017 ובוים על ידי ג'וזף קאהן. הקליפ עוקב אחר אדם לוין וסיזה הצעירים רודפים זה את זה באחו. לאחר מכן, כמבוגרים, הם רודפים זה את זה דרך הקוטב הצפוני, שדה רץ, אוקיינוס ומתחת למים. מאוחר יותר בלאס וגאס, לוין משחק עם סיזה במשחק פוקר עד שהוא מפסיד לה וחוטף את סיזה, והופך לגרסת 50-רגל של עצמו. לוין תוקף את העיר עד שהמשטרה והצבא מחסלים אותו. בסוף, לוין נמצא בבית החולים פצוע כשסיזה האחות שלו.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×4 | 280,000 |
| בלגיה (BEA) | פלטינה | 20,000 |
| ברזיל (Pro-Música Brasil) | יהלום | 250,000 |
| קנדה (Music Canada) | פלטינה ×4 | 320,000 |
| דנמרק (IFPI Danmark) | פלטינה | 90,000 |
| צרפת (SNEP) | פלטינה | 133,333 |
| גרמניה (BVMI) | פלטינה | 400,000 |
| איטליה (FIMI) | פלטינה ×3 | 150,000 |
| ניו זילנד (RMNZ) | פלטינה ×2 | 60,000 |
| פולין (ZPAV) | פלטינה ×2 | 100,000 |
| פורטוגל (AFP) | פלטינה ×2 | 20,000 |
| ספרד (PROMUSICAE) | פלטינה | 40,000 |
| שוודיה (GLF) | פלטינה ×3 | 24,000,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
אדולף בורגר

| --- | --- |

אדולף בורגר, ינואר 2008
 לידה:  12 באוגוסט 1917 ולקה לומניצה, סלובקיה 
 פטירה:  6 בדצמבר 2016 (בגיל 99) פראג, צ'כיה 
 מדינה:  צ'כוסלובקיה, סלובקיה, צ'כוסלובקיה 
 שפות היצירה:  סלובקית, גרמנית, צ'כית 
 פרסים והוקרה:  מדליית ההנצחה של הסנאט הצ'כי (2015) 
 
אדולף בורגר (בסלובקית: Adolf Burger‏, 12 באוגוסט 1917 - 6 בדצמבר 2016) היה סופר, טיפוגרף וניצול שואה יהודי-סלובקי שהיה מעורב במבצע ברנהרד. הסרט "הזייפנים", שמבוסס בעיקר על זיכרונותיו מימי השואה, זכה בפרס אוסקר לסרט הזר הטוב ביותר בשנת 2007.
קורות חיים

בורגר נולד למשפחה יהודית בוולקה לומניצה, כפר בגבול סלובקיה-פולין (באותה עת באימפריה האוסטרו-הונגרית) שרוב תושביו היו גרמנים. אביו נפטר כשהיה בן ארבע וחצי, ולאחר מכן אימו, שלושת אחיו, סבו וסבתו עברו לעיר פופרד הסמוכה. בגיל 14 החל לעבוד בבית דפוס כסדר אותיות ודפס. אימו נישאה לנוצרי, וכך משפחתו לא הוגדרה כמשפחה יהודית, על פי החוקים האנטישמיים שנכנסו לתוקף עם תחילת המלחמה. ארגון השומר הצעיר סייע לאחותו ולאחיו המבוגרים ממנו לעלות לארץ ישראל, וכך הם ניצלו מציפורניהם של הנאצים בפתרון הסופי. אחותו הצעירה ברחה להונגריה שם הסתתרה עד תום המלחמה, ולאחריה עלתה גם היא לישראל.
אולם, בורגר לא הצטרף אליהם לעלייה לארץ ישראל והחל לעבוד בבית דפוס בברטיסלאבה בשנת 1938. בזמן מלחמת העולם השנייה, לפני שסלובקיה החלה בגירוש היהודים משטחה למחנות הריכוז של הגרמנים, בורגר היה מבין המעטים שקיבלו הגנה מפני גירוש בטענה שעיסוקו חיוני לכלכלת המדינה. לבקשתם של לוחמי מחתרות, החל להדפיס תעודות הטבלה מזויפות ליהודים שנועדו לגירוש, בהן נכתב שהם נוצרים קתולים מלידה או שהוטבלו לפני המלחמה. יהודים סלובקים שאחזו בתעודות שזייף ניצלו מהשילוחים למחנות המוות.
פעולותיו התגלו, הוא נעצר ב-11 באוגוסט 1942, שבעה חודשים לאחר שהתחתן עם זוגתו גיזלה. בעקבות מעצרו, בני הזוג נשלחו לאושוויץ, שם גיזלה נרצחה תוך פחות משנה. על בורגר נכפה לעבוד ברמפות הסלקציה אליהן הגיעו מדי יום אלפי אסירים חדשים.
לאחר 18 חודשים באושוויץ-בירקנאו, כישוריו באו לעזרתו פעם נוספת. הוא נבחר לקחת חלק במבצע ברנהרד, הועבר למחנה זקסנהאוזן באפריל 1944 ולבסוף נשלח למחנה אבנזה שהיה מחנה משנה של מחנה מאוטהאוזן. מאבנזה שוחרר ב-6 במאי 1945 על ידי צבא ארצות הברית.
עם חזרתו לבית מגוריה של אימו בפופרד, גילה שעל אף שמשפחתו הייתה מוגנת מגירוש על פי החוק הסלובקי, אביו החורג ואימו נשלחו למחנות המוות חודשים ספורים לפני תום המלחמה ונרצחו. לאחר המרד הסלובקי, הגרמנים שינו את החוק וגם משפחות בהן רק האם או האב היו יהודים נשלחו למחנות הריכוז וההשמדה. הוא השתקע בפראג, חידש את חברותו במפלגה הקומוניסטית אליה הצטרף בשנת 1933, נישא בשנית והביא לעולם שלושה ילדים. הוא נחקר מספר לא מבוטל של פעמים על ידי המשטרה החשאית בזמן הטיהורים הקומוניסטיים בתחילת שנות החמישים. בהמשך עבד במספנה, ואף היה למנהלם של נהגי המוניות בפראג.
זיכרונותיו ממבצע ברנהרד

כתביו של בורגר נכתבו הן בצ'כית והן בסלובקית, ועל כן עורכיו שינו את כל הטקסט כך שיופיע בצ'כית מדוברת. חלקים רבים מכתביו נערכו מחדש והוצאו לאור בפרקי זמן שונים במגוון גדול של שפות, בהן גרמנית, הונגרית, פרסית וסלובקית.
זיכרונותיו מהימים בהם היה זייפן כספים עבור הנאצים במחנה ריכוז, יצאו לאור בשנת 1945 בספר שנקרא "מספר 64401 מדבר". הספר התבסס על ריאיון שנערך עמו והוא כלל צילומים שאותם הצליח להבריח מהמחנה עם שחרורו. בורגר החל לכתוב בעצמו על שאירע לו בשנות השבעים. את המוטיבציה לכך הסביר בריאיון:
"כששוחררתי על ידי האמריקאים חזרתי לביתי ברוגע, מעולם לא חלמתי חלום רע [...] במשך שנים הייתי שקט, לא רציתי לדבר על זה יותר. רק כאשר הניאו-נאצים החלו עם השקרים שלהם על אושוויץ אז התחלתי[...]".
ספרו פורסם בשנת 1983 ונקרא "קומנדו הזייפנים". הספר תורגם בגרמניה המזרחית ויצא לאור בשם "הזייפנים: סדנת השטן". גרסת הספר בשפה האנגלית יצאה לאור בפברואר 2009 בלונדון. הוא ביקר בבנק אנגליה ב-24 בפברואר 2009 ונפגש עם הגזבר הראשי. האנגלים ערכו לו סיור בבנק ובמוזיאון הבנק ואף הציגו לו שטר מזויף שסייע לזייף בזמן מאסרו במחנה אושוויץ, לפני למעלה משישים שנה.
הספר עורר עניין והוחלט לעבד אותו לסרט, "הזייפנים". הסרט זכה בפרס אוסקר לסרט הזר הטוב ביותר בשנת 2007. בורגר עבר על כל דף מטיוטות התסריט. את דמותו גילם בסרט השחקן אוגוסט דיהל.
ראו גם

מבצע ברנהרד
לקריאה נוספת

אדולף בורגר, הזייפנים: סדנת השטן, הוצאת קונטנטו דה סמריק, 2009
אדולף בורגר בפרמיירת הסרט "הזייפנים" בפסטיבל הסרטים הבינלאומי בברלין, 2007
אדריאן צוקרמן

| --- | --- |
 ענף מדעי:  סדר דין אזרחי, דיני ראיות
 מקום לימודים:  האוניברסיטה העברית בירושלים, אוניברסיטת אוקספורד
 מוסדות:  אוניברסיטת אוקספורד 
 
אדריאן (עזריאל) צוקרמן (באנגלית: Adrian A. S. Zuckerman) הוא פרופסור אמריטוס בריטי למשפטים ממוצא ישראלי המלמד באוניברסיטת אוקספורד, שבאנגליה, החוקר וכותב בתחומים של סדר דין אזרחי ודיני ראיות.
ביוגרפיה

צוקרמן השלים לימודי תואר ראשון ושני במשפטים בפקולטה למשפטים של האוניברסיטה העברית בירושלים בשנים 1967 ו-1969, בהתאמה (את שניהם סיים ראשון במחזור), כאשר במהלך לימודי התואר השני שימש כמרצה בפקולטה. אחד ממוריו של צוקרמן בפקולטה למשפטים היה פרופ' אליהו הרנון. עם תום לימודיו באוניברסיטה העברית נסע צוקרמן ללימודים מתקדמים באוניברסיטת אוקספורד, ולאחר מכן שימש במשך שנתיים כעמית מחקר באוניברסיטה. החל משנת 1973 ולמשך יותר מארבעה עשורים שימש צוקרמן כפרופסור לסדר דין אזרחי באוניברסיטת אוקספורד, עד פרישתו בשנת 2014. על אף פרישתו, צוקרמן עודנו מלמד, ואף ממשיך להנחות סטודנטים לתארים מתקדמים. בנוסף, החל משנת 1986 משמש צוקרמן כמרצה אורח ביוניברסיטי קולג' לונדון. בשנת 2015 מונה צוקרמן לעורכו הראשי של כתב העת המשפטי Civil Procedure Quarterly.
עיקר פרסומיו של צוקרמן הם בשפה האנגלית (אך הוא זכה, כתלמיד תואר ראשון, לפרסם מאמר קצר בעברית בכרך הראשון של כתב העת המשפטי משפטים), ובהם ספר יסוד בדיני ראיות במשפט הפלילי בשם Criminal Evidence שחיבר יחד עם פרופ' פול רוברטס. אחדים מתלמידיו הישראלים של צוקרמן באוניברסיטת אוקספורד מלמדים כיום באוניברסיטאות בישראל ומחוצה לה, ובהם ד"ר רביע עאסי מהפקולטה למשפטים באוניברסיטת חיפה, ד"ר עמית פונדיק מהפקולטה למשפטים באוניברסיטת תל אביב וד"ר ענבר לוי מבית הספר למשפטים של אוניברסיטת מלבורן.
הערות שוליים

↑  קורות חייו (באנגלית) של אדריאן צוקרמן; פרופ' אדריאן צוקרמן באתר אוניברסיטת אוקספורד; ענת הורוויץ ומדרכי קרמניצר "תרומתו האקדמית של אליהו הרנון בראי האסופה" מגמות בדיני ראיות ובסדר הדין הפלילי - אסופת מאמרים לכבודו של פרופסור אליהו הרנון 11 (ענת הורוויץ ומדרכי קרמניצר עורכים, 2009)
↑  עזריאל צוקרמן "החזקות שבעבירת מגע עם סוכן זר (ע"פ 348/67, פלוני נ. היועץ המשפטי לממשלה)" משפטים א(1) 191 (תשכ"ח)
↑  Paul Roberts and Adrian Zuckerman, Criminal Evidence (2nd ed., 2010)
↑  ד"ר רביע עאסי באתר הפקולטה למשפטים באוניברסיטת חיפה
↑  ד"ר עמית פונדיק באתר הפקולטה למשפטים באוניברסיטת תל אביב
↑  ד"ר ענבר לוי באתר בית הספר למשפטים באוניברסיטת מלבורן
| --- | --- |
בקרת זהויות :  NLI: 987007604761705171  BIBSYS: 90397332  BnF: cb12279062z (data)  CANTIC: a20293069  CiNii: DA03354338  GND: 1049293509  ISNI: 0000 0001 1036 1350  LCCN: n88198758  LNB: 000187246  NDL: 00833184  NKC: mub2014806582  NTA: 074719017  RERO: 02-A009656074  SUDOC: 078142245  VIAF: 4991941   WorldCat (עם VIAF): 4991941
Step Back in Time: The Definitive Collection

Step Back in Time: The Definitive Collection (בעברית: לחזור בזמן: האוסף הגמור) הוא אלבום הלהיטים הרביעי של הזמרת-יוצרת האוסטרלית קיילי מינוג. אלבום הלהיטים יצא לאור ב-28 ביוני 2019, על ידי חברת התקליטים BMG Rights Management.
האלבום הגיע למקום הראשון במצעד האלבומים הבריטי.
רקע והוצאה

אלבום הלהיטים יצא במגוון רחב של פורמטים כגון: תקליטור, תקליט וקלטת שמע. אלבום הלהיטים כולל להיטים שונים של מינוג מכל הזמנים בתוספת סינגל חדש בשם "New York City". שיר אשר נכתב עבור אלבומה Golden, אך לבסוף לא נכלל בו. השיר יצא לאור כסינגל הראשון והיחיד מתוך אלבום הלהיטים ב-3 במאי 2019.
האלבום הגיע לראש מצעד האלבומים של אוסטרליה והממלכה המאוחדת. ב-22 בנובמבר 2019, יצאה גרסה מורחבת של אלבום הלהיטים.
רשימת רצועות

| Step Back in Time: The Definitive Collection> מס' | Step Back in Time: The Definitive Collection> שם | Step Back in Time: The Definitive Collection> משך | Step Back in Time: The Definitive Collection>  | Step Back in Time: The Definitive Collection>  | Step Back in Time: The Definitive Collection>  | Step Back in Time: The Definitive Collection>  | Step Back in Time: The Definitive Collection>  | Step Back in Time: The Definitive Collection>  | Step Back in Time: The Definitive Collection>  |
| --- | --- | --- | --- | --- | --- | --- | --- | --- | --- |
| 1. | Can't Get You Out of My Head  | 3:50 |  |  |  |  |  |  |  |
| 2. | Spinning Around  | 3:26 |  |  |  |  |  |  |  |
| 3. | Love at First Sight  | 3:58 |  |  |  |  |  |  |  |
| 4. | Dancing  | 2:57 |  |  |  |  |  |  |  |
| 5. | In Your Eyes  | 3:17 |  |  |  |  |  |  |  |
| 6. | Slow  | 3:13 |  |  |  |  |  |  |  |
| 7. | All the Lovers  | 3:19 |  |  |  |  |  |  |  |
| 8. | I Believe in You  | 3:20 |  |  |  |  |  |  |  |
| 9. | In My Arms  | 3:30 |  |  |  |  |  |  |  |
| 10. | On a Night Like This  | 3:32 |  |  |  |  |  |  |  |
| 11. | Your Disco Needs You  | 3:31 |  |  |  |  |  |  |  |
| 12. | Please Stay  | 4:04 |  |  |  |  |  |  |  |
| 13. | 2 Hearts  | 2:51 |  |  |  |  |  |  |  |
| 14. | Breathe (Radio Edit)  | 3:40 |  |  |  |  |  |  |  |
| 15. | Red Blooded Woman  | 4:20 |  |  |  |  |  |  |  |
| 16. | The One  | 3:59 |  |  |  |  |  |  |  |
| 17. | Come into My World  | 4:06 |  |  |  |  |  |  |  |
| 18. | Wow  | 3:10 |  |  |  |  |  |  |  |
| 19. | Get Outta My Way  | 3:38 |  |  |  |  |  |  |  |
| 20. | Timebomb  | 2:56 |  |  |  |  |  |  |  |
| 21. | Kids (ביחד עם רובי ויליאמס)   | 4:20 |  |  |  |  |  |  |  |
| 22. | Stop Me from Falling  | 3:00 |  |  |  |  |  |  |  |
| 23. | Step Back in Time  | 3:05 |  |  |  |  |  |  |  |
| 24. | Better the Devil You Know  | 3:53 |  |  |  |  |  |  |  |
| 25. | Hand on Your Heart  | 3:51 |  |  |  |  |  |  |  |
| 26. | Wouldn't Change a Thing  | 3:14 |  |  |  |  |  |  |  |
| 27. | Shocked (DNA 7" Mix)  | 3:08 |  |  |  |  |  |  |  |
| 28. | Especially for You  | 3:59 |  |  |  |  |  |  |  |
| 29. | I Should Be so Lucky  | 3:24 |  |  |  |  |  |  |  |
| 30. | Celebration  | 3:58 |  |  |  |  |  |  |  |
| 31. | The Loco-Motion (7" Mix)  | 3:13 |  |  |  |  |  |  |  |
| 32. | Give Me Just a Little More Time  | 3:08 |  |  |  |  |  |  |  |
| 33. | Never Too Late  | 3:22 |  |  |  |  |  |  |  |
| 34. | Got to Be Certain  | 3:19 |  |  |  |  |  |  |  |
| 35. | Tears on My Pillow  | 2:29 |  |  |  |  |  |  |  |
| 36. | Je ne sais pas pourquoi  | 4:01 |  |  |  |  |  |  |  |
| 37. | What Kind of Fool? (Heard All That Before)  | 3:44 |  |  |  |  |  |  |  |
| 38. | What Do I Have to Do?  | 3:32 |  |  |  |  |  |  |  |
| 39. | Confide in Me (Radio Mix)  | 4:25 |  |  |  |  |  |  |  |
| 40. | Put Yourself in My Place (Radio Mix)  | 4:09 |  |  |  |  |  |  |  |
| 41. | Where the Wild Roses Grow (2011 Remastered Version)  | 3:55 |  |  |  |  |  |  |  |
| 42. | New York City  | 3:20 |  |  |  |  |  |  |  |
| משך כולל: | משך כולל: | 149:06 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 21 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 32 |
|  אירלנד | מצעד האלבומים האירי | 4 |
|  ארצות הברית | בילבורד 200 | - |
|  ארצות הברית | מצעד האלבומים העצמאיים | 6 |
|  ארצות הברית | מצעד האלבומים המסחריים | 32 |
|  ארצות הברית | מצעד אלבומי הטייסטמייקר | 23 |
|  ברזיל | טופ 100 ברזיל | 40 |
|  גרמניה | GfK – טופ 100 | 15 |
|  הולנד | מצעד 100 האלבומים ההולנדיים | 23 |
|  הונגריה | Mahasz | 21 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 25 |
|  ניו זילנד | המצעד הניו זילנדי הרשמי | 27 |
|  ספרד | PROMUSICAE | 5 |
|  סקוטלנד | מצעד האלבומים הסקוטי | 1 |
|  פולין | ZPAV | 41 |
|  פורטוגל | מצעד האלבומים הפורטוגזי (AFP) | 40 |
|  פלנדריה | אולטראטופ 50 | 9 |
|  צ'כיה | ČNS IFPI | 22 |
|  צרפת | SNEP | 45 |
|  שווייץ | המצעד השווייצרי | 11 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 100,000 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 28 ביוני 2019 | תקליט • תקליטור • הזרמת מוזיקה • הורדה דיגיטלית • קלטת שמע | רגילה • דלוקס | BMG • פרלופון |  |
| ברזיל | 11 בספטמבר 2019 | תקליטור | רגילה | האחים וורנר |  |
| עולם | 22 בנובמבר 2019 | תקליטור • סטרימינג • הורדה דיגיטלית | מורחבת | BMG • פרלופון |  |
אדוה דרורי

| --- | --- |

 לידה:  1975 (בת 49 בערך) שריד, ישראל
 מקום לימודים:  בצלאל אקדמיה לאמנות ועיצוב ירושלים (1997)  בית הספר לתיאטרון חזותי (2000) 
 תחום יצירה:  מיצב, מיצג, טקסטיל, עמלנות
 פרסים והוקרה:  קרן התרבות אמריקה-ישראל  National Lottery  קרן יהושע רבינוביץ לאמנויות תל אביב  משרד חינוך 
 www.advadrori.com
 
אדוה דרורי (נולדה ב-1975) היא אמנית רב-תחומית ישראלית.
ביוגרפיה

אדוה דרורי נולדה וגדלה בקיבוץ שריד. בגיל 9 נסעה עם משפחתה לשליחות של שנתיים בלוס אנג'לס. למדה בתיכון במגמת אמנות ובצבא שירתה כחובשת קרבית בחיל הים. לאחר שחרורה למדה במשך שנה צילום בבצלאל, ולאחר מכן עברה ללמוד בבית הספר לתיאטרון החזותי בירושלים וסיימה בהצטיינות. דרורי למדה תרפיה באמנות באנגליה, ועשתה תואר שני בטיפול באמנות במכללת דוד ילין בירושלים.
דרורי חיה ויוצרת בתל אביב, מלמדת טיפול באמנות ובעלת קליניקה פרטית ביפו.
תערוכות יחיד

2021 – "רוקמות כיבוי אורות", הגלריה בקיבוץ גן שמואל
2019 – "שומרת לילה בואי לגן תכלת!", הגלריה לאמנות ישראלית, מרכז ההנצחה, קריית טבעון
2019 – "דמעות אדומות ופצעים לבנים", גלריה נולובז, תל אביב
2018 – "בית הבובות ", גלריה פריסקופ, תל אביב
2015 – "להיות ראויה – בעבר, בהווה ובעתיד", הגלריה בקיבוץ בארי
2015 – "באה המלכה למלך", גלריית צדיק, יפו
2013 – "ילדה – צבע אדום!", בית קנר, הגלריה העירונית ראשון לציון
The Silent Kingdom" – 2011, גלריה הקיבוץ, תל אביב
2010 – "Remembrance" רחוב שבטי ישראל, יפו. הוצג לראשונה במסגרת האירוע – אוהבים אמנות.
2010 – "ילדות מחוצפת", מוזיאון ראשית ההתיישבות, קיבוץ יפעת
2008 – "Angels and Warriors", Tobias School of Art & Therapy, אנגליה
2007 – "איברים", הגלריה, קיבוץ בארי
2003 – "נומי עמק", גלריית מרכז ההנצחה, טבעון
2002 – "מחא לי כף", מוזיאון ינקו דאדא, עין הוד
2001 – "דיזנגוף", גלריית רוזנפלד, תל אביב
מיצגים ותערוכות קבוצתיות

2019 – "הקולקטיביסטים", תערוכה קבוצתית של גלריות שיתופיות, בית האמנים, תל אביב
2019 – "אלטרנטיב ניישן", גלריה זוזו להנעה חברתית מארחת את חברי נולובז (חלל לאמנות שיתופית)
2019 – "טקסטיל פיל", גלריה שרה ארמן, תל אביב
2018 – "מקלות בגלגלים", גלריה נולובז, תל אביב
2018 – "ממחטה ופודריה", גלריה נולובז, תל אביב
2017 – "הדשא של השכן", מרכז וייל, כפר שמריהו
2015 – "סינדרלה", גלריה ברבור, ירושלים
2014 – "ארוגים בתודעה", מוזיאון ארץ ישראל, תל אביב
2008 – "Are You Hungry?", המרכז לאמנות עכשווית בורשה, פולין
2008 – "הבה נגילה", גלריה לאמנות עכשווית, אוסטקה, פולין
2006 – "Intensive Care", גלריה ג'ולי מ., תל אביב
2006 – "Black Heart", מיצג בפסטיבל "Castle of Imagination", Broellin, Germany
2005 – "נשים בשחור", גלריה לאמנות עכשווית, קרלסקרונה, שוודיה
2005 – "לינה משותפת", ביתן הלנה רובינשטיין, מוזיאון תל אביב
2004 – "נשים בשחור", מתחם רידינג, תל אביב
2004 – "נפש", מיצג באבו דיס סמוך לגדר ההפרדה, במסגרת אירוע "פותחים חלון בחומה", ביוזמת ארגון "אמנים ללא חומות"
2003 – "פיות", מיצג בביאנלה הבינלאומית למיצג, תל אביב-יפו
2002 – "האמיני יום יבוא", הגלריה באום אל-פחם
הערות שוליים

↑  רות נצר, על התערוכה 'ילדה- צבע אדום' של אדוה דרורי, בין המילים, כתב עת לטיפול באמצעות אמנויות, גיליון 8, תל אביב: סמינר הקיבוצים, 2013
↑  אפי גן, מתוך קטלוג התערוכה 'ילדה- צבע אדום!', ראשון לציון: בית קנר, 2013
↑  גילי סיטון, החיים עצמם בסבך האמנות, באתר ערב רב, ‏2019
↑  רות נצר, שומרת לילה בואי אליי, באתר פסיכולוגיה עברית, ‏2019
↑  מיכל שכנאי יעקבי, שומרת לילה בואי לגן תכלת!, קריית טבעון: הגלריה לאמנות ישראלית במרכז ההנצחה, 2019
| --- | --- |
בקרת זהויות :  ICIA: 273476  NLI: 987007515382605171  ULAN: 500485434  VIAF: 308267409   WorldCat (עם VIAF): 308267409
אגואדה מונסטריו דה לטפיאט

| --- | --- |
 לידה:  1776 צ'ילה
 פטירה:  6 בפברואר 1817  (בגיל 41 בערך) צ'ילה
 מדינה:  צ'ילה
 בן זוג:  ז'אן לאטפיאט
 תקופת הפעילות:  מ-1811
 תפקידים בשירות
 מרגלת ושליחה
 
אגואדה מונסטריו דה לטפיאט (בספרדית: Agueda Monasterio de Lattapiat;‏ 1776 – 6 בפברואר 1817) הייתה אחת הגיבורות הלאומיות של מלחמת העצמאות של צ'ילה. היא שימשה כמרגלת ושליחה עבור המורדים.
ביוגרפיה

דה לאטפיאט נולדה בבית של מעמד הביניים בצ'ילה. היא נולדה לאנטוניה למוס סילבה ולדון איגנסיו מונסטריו. שתי המשפחות היו מוכרות ומכובדות. דון איגנסיו מונסטריו היה סוחר שיצר חיים נוחים לאגודה ושבעת אחיה. ארבעה בנים וארבע בנות. משפחתה הייתה בין המתיישבים הצ'יליאנים הראשונים שתמכו גם בכלכלה חופשית וגם בדמוקרטיה בצ'ילה. בגיל ארבע עשרה היא נישאה לז'אן לאטפיאט. הוא היה קצין צי צרפתי שהשתתף בהגנה על נמל בואנוס איירס.
לאחר שהבריטים פתחו במתקפה ימית. יחד נולדו להם חמישה ילדים.
מעורבות במהפכה

אנשי המלוכה רצו להישאר בשלטון ותכננו לדכא כל מהפכה שהייתה עלולה להתרחש. המתח היה כה גבוה בתקופה זו "שכמעט כל אדם בסנטיאגו נשא נשק ברחובות". לעיתים קרובות פרצו קרבות באמצע הרחוב, תקופה זו נקראה בדרך כלל "המרד של פיגוראוה". ב-1 באפריל 1811 בנה נקלע לקרב ירי. דה לאטפיאט רצה בין הכדורים כדי להביא את בנה שנפל, למקום מבטחים.
מעורבות במהפכה > חלקה במהפכה

במהלך תקופה זו הוטלה הגבלה על ידי הכתר הספרדי על מסחר עם הצרפתים, האנגלים והאמריקאים. דה לאטפיאט שכנעה בעלי מקצוע רבים להפגין חוסר שביעות רצון פוליטית. כך הפיצה את הרוח המהפכנית. אלה שעצמאותה של צ'ילה הייתה חשובה להם, יכלו ללמוד מבעלי המלאכה מה עושים אנשים בעלי דעות דומות והיכן הם נפגשים.
דה לאטפיאט הייתה חלק מהותי בריגול בצ'ילה. שמה נודע בשל המשפחות העשירות שלה ושל בעלה, מה שגרם לאנשים להגיע לביתה לעיתים קרובות. הבית שלה היה גם במיקום נוח במיוחד, והפך למרכז מידע. ויסנטה גרז קובע,
"בסלון שלה, חדר צנוע בוודאי, לא התכנסה החברה האלגנטית, אלא אנשים רציניים יותר, אפילו חמורי סבר, אלה שחיו מעבודתם וחייבים להצלחתם [העסקית] את הנוחות וההנאות שהיו שֶׁלָהֶם. החברה שלהם היוותה את הכוחות הדמוקרטיים לאחר המהפכה; הם התעניינו ביותר בעצמאות שלהם יחד עם זו של הרפובליקה."
דה לאטפיאט ובתה, חואנה, שלחו מכתבים סודיים בין ועדות שהיו מעורבות בארגון המרד בביתן. היא הפכה אחראית לדואר הנכנס והיוצא של פקידים גולים.ההודעות ששלחה דה לאטפיאט הודיעו לפקידים גולים על חדשות המורדים של צ'ילה. הודעות אלו סייעו לגולים לתכנן התקפה על הספרדים בצ'ילה בזמן המתאים. ז'אן לאטפיאט פעל למען עצמאותה של צ'ילה, מה שהפך אותו לגולה. דה לאטפיאט הייתה ידועה בצ'ילה בשל ההיסטוריה המשפחתית שלה והקרבה למלוכה הספרדית ובשל הרקע הצבאי של בעלה. זה אמנם עזר בקשר עם המורדים, אבל הקשה עליה לשלוח מידע לפקידים. ממשלת ספרד החלה לחשוד בריגול שלה ועד מהרה היא הוזהרה שאם תמשיך, היא תיכנס לכלא.